stanford-oval/wikipedia huggingface dataset:
Karnuutit
Etymologia

Prefiksi "car-" tulee keltinkielisestä nominista "cairn", joka tarkoittaa "kiviröykkiötä", kuten esimerkiksi Newgrange Irlannissa; suffiksiosa "utes" on muunnos nominista, jonka toisia versioita ovat "uates","ovates" tai "vates".
Näin "cairn-uates" tarkoittaa "kiviröykkiöennustajaa".
Kent Johnson

| Kent Johnson |
| --- | --- |

Henkilötiedot
Syntynyt: 18. lokakuuta 2002 (ikä 21) Port Moody, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  76 kg
Seura
Seura:  Columbus Blue Jackets
Sarja:  NHL
Pelaajaura
Pääsarjaura:  2022–
NHL-varaus:  5. varaus, 2021 Columbus Blue Jackets
Kent Johnson (s. 18. lokakuuta 2002 Port Moody, Brittiläinen Kolumbia, Kanada) on kanadalainen jääkiekkoilija. Johnson edustaa NHL-joukkue Columbus Blue Jacketsia. Blue Jackets varasi hänet ensimmäisellä kierroksella 5. varausvuorolla vuoden 2021 varaustilaisuudessa. Hän on pelipaikaltaan keskushyökkääjä ja hänen kätisyytensä on vasen.
Ennen NHL-uraansa Johnson pelasi Michiganin yliopiston joukkueessa. Huhtikuussa 2022 Johnson teki kolmevuotisen tulokassopimuksen Blue Jacketsin kanssa. Johnson on pelannut urallaan kolme NHL:n runkosarjan ottelua ilman tehopisteitä. Tilastot päivitetty 20. huhtikuuta 2022.
Heinäkuussa 2024 Johnson solmi Blue Jacketsin kanssa kolmivuotisen ja yhteensä 5,4 miljoonan dollarin arvoisen jatkosopimuksen.
Johnson kuului Kanadan joukkueeseen Pekingin talviolympialaisissa 2022. Olympiaturnauksen viidessä ottelussa Johnson teki yhden maalin ja neljä syöttöä eli viisi tehopistettä. Johnson kuului Kanadan joukkueeseen myös alle 20-vuotiaiden MM-kilpailuissa vuonna 2022. Turnauksen kahdessa ottelussa hän teki yhden maalin.
Kekolavastajat

| Kekolavastajat |
| --- | --- |
 Pikkulavastaja (Amblyornis subalaris)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Lavastajat Ptilonorhynchidae
Suku::  Kekolavastajat Amblyornis  Elliot, 1872
Katso myös
   Kekolavastajat Wikispeciesissä   Kekolavastajat Commonsissa 
Infobox OKNimi-testi OK: 
Kekolavastajat (Amblyornis) on lavastajien heimoon kuuluva varpuslintusuku. Kekolavastajien sukuun kuuluu BirdLifen mukaan neljä lajia.
Kekolavastajiin kuuluvia lajeja

Foyanlavastaja (Amblyornis flavifrons)
Kekolavastaja (Amblyornis macgregoriae)
Majalavastaja (Amblyornis inornata)
Pikkulavastaja (Amblyornis subalaris)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Amblyornis (englanniksi)
Range Rover (1970)

| Range Rover |
| --- | --- |

Valmistustiedot
Valmistusmaa:   Yhdistynyt kuningaskunta  Australia
Valmistaja:  British Leyland (1970–86) Rover Group (1986–96)
Valmistusvuodet:  1970–1996
Muut nimet:  Range Rover Classic
Korimalli:  3-ovinen SUV 5-ovinen SUV
Luokka:  SUV
Muotoilija:  Spen King Gordon Bashford David Bache
Seuraaja:  Range Rover P38
Teknisesti samankaltaisia:  Land Rover Discovery
Tekniset tiedot
Moottori:  3,5 L Rover V8 3,9 L Rover V8 4,2 L Rover V8 2,4 L VM Motori TD I4 2,5 L VM Motori TD I4 2,5 L 200Tdi TD I4 2,5 L 300Tdi TD I4
Vaihteisto:  4-vaihteinen manuaali 5-vaihteinen manuaali 3-vaihteinen automaatti 4-vaihteinen automaatti
Mitat
Pituus:  4 445 mm 4 648 mm
Akseliväli:  2 540 mm 2 743 mm
Leveys:  1 781 mm
Korkeus:  1 801 mm (1970–1980 1,781 mm (1980–1996)
Ensimmäisen sukupolven Range Roveria valmistettiin vuosina 1970–1996. Jälkikäteen malli on nimetty Range Rover Classiciksi.
Range Rover suunniteltiin alusta alkaen maastokelpoiseksi, mutta samalla myös sivistyneeksi keskikokoiseksi autoksi.
Suunnittelu

Land Rover -autotehdas suunnitteli silloista karua maastoautoa sivistyneempää mallia jo 1950-luvun alussa. Tehdas rakensi vuosina 1952–1956 näistä lähtökohdista useita prototyyppejä. Esikuvina olivat Yhdysvalloissa suositut Jeep Wagoneer sekä Ford Bronco.
Ison-Britannian puolustusministeriö perui vuonna 1965 maavoimien Land Rover -tilauksen ja tuli samalla jouduttaneeksi Range Roverin kehitystä. Vuonna 1966 aloitettiin Range Roverin suunnittelu. Pääsuunnittelijoita olivat Spen King ja Gordon Basford. Mallin lähtökohtia olivat Land Roveria mukavampi, suorituskykyisempi ja ajo-ominaisuuksiltaan parempi maastoauto.
Maaliskuussa 1967 valmistui ensimmäinen Range Roverin prototyyppi. Tammikuussa 1968 kehitettiin toinen prototyyppi, jossa oli jousituksena kierrejouset. Samalla kehitettiin uusi vaihteisto, jossa oli nelivedossa tarpeellinen kitkalukko. Jatkuva ja pysyvä neliveto oli prototyypin lähtökohta.
Vuoden 1973 tuotantomallissa ei ole keskitasauspyörästössä kitkalukkoa, vaan kytkettävä lukko, eli tarpeen tullen kytkettiin keskilukko ja se yhdisti etu- ja taka-akselit yhteen.
Historia

Range Rover esiteltiin lopulta 7. kesäkuuta 1970. Se sai heti runsaasti tilauksia, mistä seurasi pitkä jonotusaika.
Ensimmäisten mallien ongelmana oli raskas ohjaus, jota korjattiin kevyemmäksi vuonna 1972. Ohjaustehostin tuli lisävarusteeksi vuonna 1973 ja myöhemmin vakiovarusteeksi.
Range Roverin ainoa korimalli oli kaksiovinen (sekä takaluukku) vuoteen 1981 saakka. Vasta vuonna 1981 esiteltiin neliovinen Range Rover. Epävirallinen neliovinen malli oli esitelty vuotta aiemmin, kun sveitsiläinen Monteverdi oli rakentanut oman neliovisen versionsa, tehtaan luvalla.
Manuaalivaihteisto oli ainoa vaihteisto kahdentoista vuoden ajan. Vasta vuonna 1982 tuli saataville lisävarusteena Chryslerin valmistama kolmiportainen automaattivaihteisto. Vuonna 1985 automaattivaihteiston valmistajaksi vaihtui ZF, ja vaihteisto muuttui neliportaiseksi.
Moottori

Vuosina 1970–1990 Range Roverin V8-moottorin iskutilavuus oli 3 528 cm³ ja teho 101 kW (DIN, 135 britti-hv, liioitteleva SAE-bruttoteho oli 156–162 hv). Vuonna 1985 esitellyn suihkutusversion teho oli 116 kW eli 155 britti-hv. Vuonna 1990 V8-moottorin koko kasvoi 3,9 litraan (3 947 cm³). Samalla nelivedon käsikäyttöinen keskitasauspyörästön lukko vaihtui viskokytkimeen. Myöhemmin vuonna 1992 moottorin koko kasvoi vielä 4 197 kuutiosenttiin.
Painavan auton iso kulutus sai jotkut omistajat asentamaan dieselmoottorin vuoden 1973 energiakriisin jälkeen. Tuon aikaisten dieselmoottorien teho oli kuitenkin heikko liikuttamaan toista tonnia painavaa Range Roveria.
Range Roverin Suomen maahantuoja tarjosi V8-bensiinimoottorisen mallin lisäksi vuosina 1983–1984 italialaisen VM:n 2,4 litran dieselmoottorilla varustettua mallia. Sen teho oli kuitenkin vain 73,5 kilowattia / 4 200 r/min (100 hv) ja vääntömomentti 196 Nm / 2 400 r/min, joten suorituskyky jäi vaatimattomaksi. Turbodiesel- Range Rover 2400 SD kiihtyi 0–100 km/h vaatimattomassa 27,3 sekunnissa.
Vuonna 1986 autotehdas esitteli turbodieselmallin. 2 393 kuutiosenttimetrin moottorin teho oli 84 kilowattia / 4 200 r/min (113 hv). Tekniikan Maailman 12/1989 esittelyssä Range Rover Turbodiesel kiihtyi 0–80 km/h 13,0 sekunnissa, 0–100 km/h 19,8 sekunnissa ja 0–120 km/h 36,8 sekunnissa. Huippunopeus oli valmistajan mukaan 147 km/h.
Vertailuja

Range Rover sai Tekniikan Maailman vertailussa (14/1972) myönteisen arvion. Auto on hyvä yhdistelmä henkilöautoa ja maastoautoa. Range Rover on mukava ajettava maantiellä ja samalla myös auton maastoajo-ominaisuudet ovat hyvät. Vaihteensiirto on kuitenkin melko hidas. Range Rover on maastoajossa yllättävän ketterä kokoisekseen ja se kulkee vakaasti kuoppaisillakin sorateillä.
Korissa on käytetty runsaasti alumiinia. Etuistuimet ovat muuten mukavia, mutta istuinmateriaali on ikävää muovia (1972). Vuoden 1981 mallin istuimet ovat kangasverhoillut. Pääntukia ei ollut vuoden 1972 mallissa eikä vielä vuoden 1981 mallissakaan.
Suorituskyky on 1970-luvun maastoautoksi hyvä: Tekniikan Maailma mittasi V8-moottorisen Range Roverin kiihtyvyydeksi 0–100 km/h 14,2 sekuntia. Huippunopeus on lehden mukaan 165,7 km/h. Vuonna 1981 samalla V8-moottorilla 1 850 kiloa painava Range Rover kiihtyi hieman heikommin, 0-100 km/h 16,0 sekunnissa.
Aiheesta muualla

Kuvia tai muita tiedostoja aiheesta Range Rover (1970) Wikimedia Commonsissa
Alkuperäinen kaksiovinen malli.
Karppi (täsmennyssivu)

Karppi voi tarkoittaa seuraavia:
karppi (Cyprinus carpio), särkikalalaji
muita kalalajeja, joiden nimessä on sana karppi mutta jotka eivät ole karpin lähisukulaisia:
hopeakarppi (Hypophthalmichthys molitrix)
ruohokarppi (Ctenopharyngodon idella)
Karppi, suomalainen rikosdraamasarja
karppi, vähähiilihydraattiseen ruokavalioon eli karppaukseen liittyviä asioita (karppileipä, karppipizza)
Karppi, sukunimenä:
Mikko Karppi (s. 1978), suomalainen pikajuoksija, kirjailija ja kolumnisti
Pirkko Karppi (1926–1975), suomalainen näyttelijä ja lastenkirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karppi”, voi hakea sivunnimihaulla, laajalla sivunnimihaulla tai tekstihaulla.
Kent McDonell

| Kent McDonell |
| --- | --- |

Henkilötiedot
Syntynyt: 1. maaliskuuta 1979 Ontario, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  91 kg
Seura
Seura:  AIK Rapperswil-Jona Lakers (lainalla)
Sarja:  Elitserien NLA
Pelaajaura
Pääsarjaura:  2002–
Aik. seurat:  Columbus Blue Jackets (NHL),   TPS (SML)
NHL-varaus:  225. varaus, 1997 Carolina Hurricanes
Kent McDonell (s. 1. maaliskuuta 1979 Ontario, Kanada) on kanadalainen jääkiekkoilija.
McDonell on pelannut pitkän uran Pohjois-Amerikan eri alasarjoissa, mutta ei ole pystynyt vakiinnuttamaan paikkaansa NHL-seurassa. Hän siirtyi Suomeen SM-liigaan kun hänet hankittiin paikkaamaan TPS:n hieman heikkoa hyökkäyspäätä syksyllä 2006, ja hieman vaisun alun jälkeen McDonell lunasti paikkansa ykkösvitjassa Ville Vahalahden sekä Layne Ulmerin ketjukaverina. McDonell valittiin SM-liigan tammikuun pelaajaksi sekä samalla Mika Alatalon loukkaannuttua hänestä tehtiin myös loppukaudeksi TPS:n kapteeni. Erikoista McDonellissa on, että kapteeniksi valinnan jälkeen hän ei tehnyt ainuttakaan maalia ja pistetehtailu hiipui.
Ketogeeninen aminohappo

Leusiini on ketogeeninen aminohappo.
Lysiini on ketogeeninen aminohappo.
Ketogeenisiä aminohappoja ovat aminohapot, joiden hajotuksessa muodostuu asetoasetaattia, asetyylikoentsyymi-A:ta tai asetoasetyylikoentsyymi-A:ta. Koska näiden molekyylien hiiliketju ei toimi substraattina glukoneogeneesissä, niistä ei voida muodostaa glukoosia tai glykogeeniä. Puhtaasti ketogeenisiä aminohappoja ovat vain leusiini ja lysiini. Loput aminohapoista ovat joko glukogeenisiä tai sekä keto- että glukogeenisiä.
Readymade

Marcel Duchamp (R. Mutt), Suihkulähde, 1917.
Readymade (myös engl. ready-made tai found object, ransk. object trouvé) tai valmisesine on taiteen tekemisessä käytetty tekniikka, jossa teoksessa käytetään joko kokonaan tai osittain löydettyjä, valmiiksi tehtyjä esineitä. Valmisesine on yleensä jotain muuta kuin taidetta varten valmistettu esine, joka esitetään taideteoksena.
Ranskankielisen käsitteen object trouvé otti käyttöön Marcel Duchamp vuosina 1914–1921. Hän valitsi ja signeerasi muun muassa lumilapion, kamman ja wc-altaan. Hän myös muunsi toisinaan readymadeja (joita kutsuttiin joskus avustetuiksi readymadeiksi), joista kuuluisin on kuva maalauksesta Mona Lisa, jolle Duchamp piirsi viikset.
Readymade eilen ja tänään > Duchamp ja dada

Sanaa on käytetty ainakin vuodesta 1915 alkaen tavallisista esivalmistetuista esineistä. Duchamp lainasi sanan vaateteollisuudesta asuessaan New Yorkissa.
Readymade-sanaa voidaan käyttää myös rajoitetusti käsittämään vain Marcel Duchampin tekemiä töitä ja erityisesti vuosina 1913–1921 tehtyjä teoksia. Duchamp näki mielessään readymaden esteettisesti provokatiivisen teon tuotteena, joka kyseenalaisti itse taiteen merkityksen. Duchampin mukaan taiteilijan readymaden valintaa ei pitäisi ohjata esineen kauneus, vaan hänen välinpitämättömyytensä sitä kohtaan. Siihen voi päästä myös valitsemalla sattuman kautta, esimerkiksi punnitsemalla sen paino tai määrittelemällä aika ennakolta.
Duchampin keksintöä voi suhteuttaa yleisempään kiinnostukseen koneiden kuvista, esimerkiksi futurismiin ja varsinkin kubismiin, joka painottaa maalausta sinänsä ja varsinkin kollaasin käyttöä olemassa olevista materiaaleista. Myös Guillaume Apollinairen runous, joka tarttui jokapäiväisen elämän lainauksiin, vaikutti Duchampiin.
Tunnetun Duchampin teos on pisoaari, jonka nimi on Suihkulähde (1917, josta on useita myöhemmin tehtyjä replikoita). Sitä kutsutaan joskus avustetuksi readymadeksi, koska taiteilija puuttui teokseen signeeraamalla se pseudonyymillä R. Mutt. Duchamp selosti teoksen teorian avantgardelehdesä The Blind Man:
»Sillä, tekikö Mr. Mutt suihkulähteen omin käsin vai ei, ei ole mitään merkitystä. Hän VALITSI sen. Hän otti elämässä tavallisen esineen ja asetti sen siten, että sen käytön merkitys katosi uuden nimen ja näkökulman alle, sekä loi tuolle esineelle uuden ajatuksen.»
Myös dadaan yhdistetyt muut taiteilijat tekivät readymadeja, kuten Duchampin ystävä Morton Schamberg, Francis Picabia ja erityisesti Man Ray.  
Man Rayn onnistunein tämän tyyppinen työ oli Lahja/Objekti (1921), joka koostuu silitysraudasta, johon on kiinnitetty rivi nauloja. Man Rayn ja Duchampin objekteja esitettiin 1930-luvulla myös surrealistien näyttelyissä, mutta surrealistit olivat yleensä kiinnostuneempia henkilökohtaisista pakkomielteistään kuin teosten kumouksellisista mahdollisuuksista.
Readymade eilen ja tänään > 1950-luvulta pop-taiteeseen

Duchampin mielestä ideat olivat parempia kuin puhtaasti visuaaliset vaikutelmat. Tätä ajatusta alkoivat kehittää Robert Rauschenberg ja Jasper Johns 1950-luvulla. He tekivät esineisiin liittyviä töitä, joita readymade-teokset innostivat.
Duchampin ajatusta välinpitämättömyydestä seurasivat Andy Warhol ja muut pop-taiteilijat. He omaksuivat teoksiinsa reproduktioon perustuvat kaupalliset painomateriaalit ja pakkaukset. Warholin Brillo Boxes (1964) eivät kuitenkaan olleet täysin readymadeja, vaan käsin tehtyjä replikoita oikeista esineistä. Myös 1960- ja 1970-luvulla suositut multippelit olivat koneellisesti tehtyjen esineiden jäljitelmiä.
Readymade eilen ja tänään > Uusrealisteista installaatioon

Uusrealistien ryhmästä esimerkiksi Arman ja Daniel Spoerri käyttivät valmisesineitä teoksissaan ja Piero Manzoni keskittyi valinnan tekemisen aktiin. Käsitetaiteen puitteissa 1970- ja 1980-luvuilla esiteltiin readymadeja, kuten myös Arte poveran puitteissa. Valmisesineitä käyttivät teoksissaan muun muassa englantilaiset kuvanveistäjät Tony Cragg ja Bill Woodrow. Myös installaation yleistyminen nykytaiteen keinona suosii erilaisten esineiden käyttöä osana teosta.
Valmisesineitä käyttäviä taiteilijoita Suomessa

Rauni Liukko
Kaarina Kaikkonen
Reijo Hukkanen
Kari Caven
Anu Tuominen
Yhdistelmätekniikat
Assemblaasi  Fotomontaasi  Frottage  Kollaasi  Readymade  Bricolage
Kauppamatkustajan kuolema (täsmennyssivu)

Kauppamatkustajan kuolema on näytelmä vuodelta 1949. Sen pohjalta on tehty ainakin kaksi elokuvaa:
Kauppamatkustajan kuolema, László Benedekin ohjaama elokuva vuodelta 1951
Kauppamatkustajan kuolema, Volker Schlöndorffin ohjaama elokuva vuodelta 1985
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kauppamatkustajan kuolema”, voi hakea sivunnimihaulla, laajalla sivunnimihaulla tai tekstihaulla.
Kent Larson

| Kent Larson> Henkilötiedot.Aiheesta muualla |
| --- | --- |
IMDb
Kent Larson (s. 18. maaliskuuta 1974 Kansas City, Missouri) on yhdysvaltalainen homopornonäyttelijä. Hän aloitti uransa vuonna 2003 muutettuaan San Diegoon, Kaliforniaan; hänen ensimmäinen elokuvansa, Dear Dick, on kyseiseltä vuodelta. Hän ilmoitti toukokuussa 2006 jättäneensä pornoteollisuuden. Hänen pituutensa on 188 cm.
Larson voitti vuonna 2005 Grabby-palkinnon "parhaan tulokkaan" kategoriassa yhdessä Eddie Stonen kanssa. Hän sai lisäksi vuonna 2006 GayVN-palkinnon parhaasta sivuosasta (Michael Lucas' Dangerous Liaisons).
Aiheesta muualla

Internet Adult Film Database: Kent Larson (englanniksi)
Kent Larson Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kent Larson (pornographic actor)
Käännös suomeksi
Kauppaoppilaitos

Kauppaoppilaitos on ammattioppilaitos, jossa koulutetaan merkonomeja, datanomeja ja sihteerejä. Aiemmin toiminnassa olivat kauppakoulut ja kauppaopistot, joista edelliset kouluttivat käytöstä poistuneeseen merkantin tutkintoon, ja aikaisemmin opistoasteisiin merkonomin ja datanomin tutkintoihin.
Korkeampia kaupallisen alan oppilaitoksia ovat ammattikorkeakoulujen liiketalouden yksiköt, jotka kouluttavat tradenomeja.
Tiedekorkeakouluista kauppakorkeakoulut ja yliopistojen kauppatieteen yksiköt kouluttavat kauppatieteiden maistereita, ts. ylempää korkeakoulututkintoa eli yliopistotutkintoa. Yliopistot ovat aina monialaisia.
Monet kauppaoppilaitokset toimivat nykyään ammattiopistojen ja koulutuskuntayhtymien alaisuudessa.
Kangastus 38

| Kangastus 38> Hägring 38 |
| --- | --- |

Alkuperäisteos
Kirjailija:  Kjell Westö
Kieli:  ruotsi
Kustantaja:  Schildts & Söderströms
Julkaistu:  2013
ISBN:  978-951-12740-3-2
Suomennos
Suomentaja:  Liisa Ryömä
Kustantaja:  Otava
Sivumäärä:  334
Löydä lisää kirjojaKirjallisuuden teemasivulta
Kangastus 38 (Hägring 38) on Kjell Westön vuonna 2013 ilmestynyt romaani. Teos voitti Pohjoismaiden neuvoston kirjallisuus­palkinnon lokakuussa 2014. Teos oli myös Finlandia-palkintoehdokas vuonna 2013. Ruotsin radio myönsi maaliskuussa 2014 teokselle Romaanipalkinnon.
Teos kuvaa elämää Helsingissä kesällä ja syksyllä 1938.
Aiheesta muualla

Otava.fi: Kjell Westö - Kangastus 38 (Arkistoitu – Internet Archive)
Kari Martikainen

Kari Martikainen (s. 15. syyskuuta 1968 Helsinki) on suomalainen valmennuspäällikkö ja jääkiekkopuolustaja. Martikainen on jääkiekon MM-hopeamitalisti vuodelta 1999.
Pelaajana

Martikainen aloitti SM-liiga-uransa melko vanhana. Hän pelasi ensimmäisen pelinsä 23-vuotiaana Jokereissa. Hän oli yksi joukkueen puolustavista tukipilareista 1990-luvun alkuvuosina, ja voitettuaan liigamestaruuden kolme kertaa hän muutti Sveitsin liigaan, missä hän pelasi SC Rapperswil-Jonassa ja ZSC Lionsissa. Vuonna 2004 Martikainen palasi Jokereihin kahdeksi kaudeksi. Viimeisen kautensa SM-liigassa hän pelasi 2006–2007 Rauman Lukossa.
Peliuran jälkeen

Kesällä 2010 Martikainen valittiin Jokereiden valmennuspäälliköksi. Aikaisemmin hän oli toiminut valmentajana Kiekko-Vantaassa ja valmennuspäällikkönä Etelä-Vantaan Urheilijoissa. Kaudella 2021–2022 Martikainen toimi Joensuun Kiekko-Poikien päävalmentajana. Seuraavalla kaudella Martikainen toimi Mestis-seura Imatran Ketterän päävalmentajana ja kaudella 2024–2025 Helsingin Jokereiden apuvalmentajana.
Aiheesta muualla

Kari Martikainen Eurohockey.com. (englanniksi)
Suomen joukkue – Jääkiekon MM-kilpailut 1999
1 Kiprusoff |
2 Kiprusoff |
3 Nummelin (A) |
4 Timonen |
5 Berg |
6 Martikainen |
7 Niemi |
8 Selänne (A) |
9 Lydman |
11 Koivu (C) |
12 Jokinen |
14 Helminen |
15 Törmänen |
16 Peltonen |
17 Kallio |
22 Eloranta |
25 Sihvonen |
31 Sulander |
32 Rintanen |
33 Tuomainen |
35 Toskala |
42 Karalahti |
72 Lind |
Valmentaja Hannu Aravirta
Karpuzlu

| Karpuzlu |
| --- | --- |


 Karpuzlu
 Koordinaatit: 37°33′N, 27°50′E 
Valtio:   Turkki
Maakunta:  Aydınin maakunta
Hallinto:  
 – Pormestari:  Hilmi Dönmez
Väkiluku (2019):  10 952
Infobox OKVirheellinen NIMI-arvo: 
Karpuzlu on piirikunta Turkin Aydınin maakunnassa. Vuoden 2019 väestönlaskennassa Karpuzlun väkiluku oli 10 952.
Aiheesta muualla

Kuvia tai muita tiedostoja aiheesta Karpuzlu Wikimedia Commonsissa
Kefeus (Tegea)

Kefeus (m.kreik. Κηφεύς, Kēfeus, ”puutarhuri”; lat. Cepheus) oli kreikkalaisessa mytologiassa Tegean kuningas Arkadiassa. Vaikka Apollodoros kerran mainitseekin hänen olleen Lykurgoksen poika, yleensä lähteet ovat yksimielisiä siitä, että hänen isänsä oli Aleos ja hän itse siten Lykurgoksen veli.
Kefeus osallistui sekä Kalydonin metsästykseen että argonauttien retkiin.
Karo Koivunen

| Karo Koivunen |
| --- | --- |

Henkilötiedot
Syntynyt: 19. huhtikuuta 1979 (ikä 45) Espoo, Suomi
Kansalaisuus:   Suomi
Jääkiekkoilija
Pelipaikka:  laitahyökkääjä
Pelaajaura
Pääsarjaura:  2006–2010
Aik. seurat:  Hermes (Mestis)   Salamat (Mestis)   SG Pontebba (Serie A)   Pelicans (SML)   Asplöven HC (Ruots. I-div)
Karo Koivunen (s. 19. huhtikuuta 1979 Espoo) on suomalainen entinen jääkiekkoilija, pelipaikaltaan laitahyökkääjä. Hän pelasi neljä kautta jääkiekon SM-liigassa vuosina 2006–2009 ja useita vuosia Mestiksessä. Koivunen on pelannut myös rullakiekkoa SM-tasolla.
Ura

Koivunen aloitti uransa juniorina Espoon Jääklubissa (EJK), josta hän siirtyi Kiekko-Espooseen, ja myöhemmin Jokereihin. Hän ei kuitenkaan vielä debytoinut SM-liigassa, vaan aloitti miesten sarjoissa Mestiksen Kokkolan Hermeksessä ja Kirkkonummen Salamoissa sekä Italian Serie B:ssä. Kaudella 2005–2006 Koivunen debytoi SM-liigassa Pelicansissa.
Tammikuussa 2007 Koivunen sopi kaksivuotisen jatkosopimuksen Pelicansin kanssa. Sopimus kattaa kaudet 2007–2008 ja 2008–2009. Koivunen sai helmikuussa 2007 nilkkaansa vakavan viillon vastustajan luistimesta. Kauden 2007–2008 alussa Koivunen ei, osin edellisestä loukkaantumisestaan johtuen, onnistunut vakiinnuttamaan pelipaikkaansa Pelicansissa vaan pelasi muun muassa kahden ottelun ajan HeKissä.
Heinäkuussa 2009 italialainen SG Pontebba ilmoitti, että Koivunen oli tehnyt seuran kanssa sopimuksen. Pontebbassa Koivunen teki 33 pistettä 30 ottelussa. Seuraavaksi kaudeksi hän siirtyi Ruotsin I-divisioonassa pelaavaan HC Asplöveniin.
Koivunen valittiin vuonna 2005 vuoden rullakiekkoilijaksi Suomessa hänen voitettuaan SM-liigan pistepörssin. Vuonna 2006 hän voitti SM-kultaa Kirkkonummen Thunderin paidassa ja tuli valituksi pudotuspelien parhaaksi pelaajaksi. SM-liigan tähdistökentälliseen hänet on valittu vuosina 2005 ja 2006. Koivusen veli Petro Koivunen on entinen jääkiekkoilija.
Pelaajauransa jälkeen Koivunen on toiminut valmentajana. Hän aloitti EPS B2-joukkueen valmemtajana kaudella 2013–2014. Hän on sittemmin valmentanut Espoo Bluesin ja Kiekko-Espoon junioreita.
Aiheesta muualla

Karo Koivunen Jatkoaika-sivustolla